Man vas oor perlemoen ná hoëspoed-jaagtogDie verdagte se motor na dit teen ‘n boom gebots het. Foto: SAPD Konst. Noloyiso Rwexana, woordvoerder van die polisie, het gesê beamptes het ŉ motor in Constantianek gesien en dit begin agtervolg. Die bestuurder van die motor het glo gesien die polisie agtervolg hom waarna hy glo vinniger en roekeloos begin ry het. Volgens Rwexana het ŉ hoëspoed-jaagtog gevolg en het die bestuurder van die motor teen ŉ boom gebots op die hoek van Canterbury- en Rhodesweg in Claremont. Die 28-jarige bestuurder is na ŉ hospitaal geneem vir behandeling. Hy is onder polisiebewaking en sal binnekort in die Wynberg-landdroshof verskyn.